ผู้ใช้รถเฮ! PTT-BCP ปรับลดราคาน้ำมันกลุ่มเบนซินพรุ่งนี้
PTT-BCP ลดราคากลุ่มเบนซินลิตรละ 40 สต.เว้น E85 ลด 20 สต.มีผลพรุ่งนี้
27 ต.ค. 2558

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ประกาศปรับลดราคาน้ำมันกลุ่มเบนซิน ซึ่งรวมถึงแก๊สโซฮอล์ลง  40 สตางค์/ลิตร ยกเว้น E85 ปรับลดลง 20 สตางค์/ลิตร ส่วนดีเซลยังคงเดิม โดยให้มีผลตั้งแต่วันพรุ่งนี้
ทั้งนี้ ส่งผลให้ราคาขายปลีกหน้าสถานีบริการน้ำมันในเขตกรุงเทพฯและปริมณฑล ของปตท.และบางจากฯ ในวันพรุ่งนี้ เป็นดังนี้ เบนซิน ออกเทน 95 ของปตท. อยู่ที่ 32.56 บาท/ลิตร ,แก๊สโซฮอล์ 95 อยู่ที่ 25.60 บาท/ลิตร , แก๊สโซฮอล์ 91 อยู่ที่ 25.18 บาท/ลิตร ,E20 อยู่ที่ 23.24 บาท/ลิตร , E85 อยู่ที่ 19.74 บาท/ลิตร  และดีเซล คงเดิมที่ 22.99 บาท/ลิตร
 